Преди да преобърне физиката с краката нагоре,
младият Алберт Айнщайн вероятно се фукал с гениалността си,
измисляйки сложна загадка, включваща следния списък с улики.
Можете ли да устоите да се справите с главоблъсканица,
написана от един от най-умните хора в историята?
Нека пробваме.
Най-рядката риба в света е открадната от градския аквариум.
Полицията е проследила следата до улица, с 5 идентично изглеждащи къщи.
Но не могат да претърсят всички къщи наведнъж,
а ако изберат грешната, крадецът ще знае, че са по следите му.
Зависи от вас, най-добрият детектив в града, да решите случая.
Когато пристигате на местопресъплението, полицята ви казва какво знаят.
Едно:
всеки собственик на къща е с различна националност,
пие различна напитка
и пуши различни пури.
Две:
всяка къща има различен цвят стени.
Три:
във всяка къща има различно животно, едно от които е рибата.
След няколко часа експертно разследване, събирате някои улики.
Изглежда като доста информация,
но има ясен логически път към решението.
Решаването на загадката прилича доста на Судоку,
така че може да е полезно да организирате информацията си в таблица, като тази.
Спрете видеото на този екран, за да разгледате уликите и да решите загадката.
Отговор след: 3
2
1
За да започнете, попълвате информацията от улики осем и девет.
Веднага разбирате, че тъй като норвежецът е в края на улицата
има само една къща до него,
която трябва да е тази със сини стени в улика 14.
Улика 5 казва, че собственикът на къщата със зелени стени пие кафе.
Не може да е централната къща, тъй като знаете,че собственикът пие мляко,
но не може да е втората къща, която знаете, че има сини стени.
И тъй като улика 4 казва,
че къщата със зелени стени трябва да е отляво на тази с бели
не може да е първата или петата.
Единственото останало място за къщата със зелени стени
с пиещият кафе е четвъртата,
което значи, че къщата с бели стени е петата.
Първата улика ви дава националност и цвят.
Тъй като единствената колонка, в която липсват и двете е средната,
това трябва да е домът, с червени стени на англичанина.
И сега след като единственият неразпределен цвят е жълт,
той трябва да е на първата къща,
където според улика 7, живее пушачът на Дънхил.
А улика 11 ви казва, че собственикат на кон е в съседната къща,
която може да е само втората.
Следващата стъпка е да разберем какво пие норвежецът в първата къща.
Не може да е чай, улика 3 казва, че това е датчанина.
Според улика 12, не може да е сироп, тъй като този човек пуши Блумастър,
а тъй като мляко и кафе вече са разпределени,
трябва да е вода.
От улика 15
знаете, че съседът на норвежеца, който може да е само във втората къща,
пуши Блендс.
Сега единственото място в таблицата, без пура и питие,
е петата колонка,
която трябва да е домът на човека от улика 12.
И след като това оставя само втората къща без напитка,
пиещият чай датчанин трябва да живее там.
Четвъртата къща е единствената, без националност и пура,
така че пушещият Принс германец, от улика 13 трябва да живее там.
Чрез елиминация, може да заключите, че англичанинът пуши Пал Мал,
а шведът живее в петата къща,
докато улики 6 и 2 ви казват,
че тези двамата имат птица и куче, респективно.
Улика 10, казва че собственикът на котка живее до пушещия Бленд датчанин,
което го поставя в първата къща.
Сега само с едно празно място в таблицата,
знаете, че германецът, в къщата със зелени стени, трябва да е виновникът.
Вие и полицията нахлувате в къщата,
хващайки крадеца в крачка.
Докато това обяснение беше просто,
решаването на подобни загадки често включва фалшиви начални точки
и задънени улици.
Част от номера е да използвате елиминирането
и доста проби и грешки, за да се съсредоточите върху правилните парчета
и колкото повече логически загадки решавате,
толкова по-добра ще е интуицията ви
за това кога и къде има достатъчно информация, за да направите дедукция.
А наистина ли младият Айнщайн е написал тази загадка?
Вероятно не.
Няма доказателства, че да,
а някои от марките споменати са твърде нови.
Но логиката тук не е по-различна
от тази за решаване на уравнения с множество неизвестни,
дори тези, описващи естеството на вселената.